Juanita du Plessis deel goeie nuus | Maroela Media
Juanita du Plessis se jongste album (Foto: Facebook)
Nog voordat haar Koningskind-album uitgereik is, het dié jongste album van die Afrikaanse sangeres Juanita du Plessis reeds goue status bereik.
In 'n verklaring het sy gesê dié album – haar eerste geestelike album in ses jaar – bevat baie liedjies wat tydens 'n intieme en "baie persoonlike skryfproses" geskryf is.
Die album het een doel: Om hoop, liefde en nuwe lig in mense se lewe te laat vlam vat.
"Die lirieke van 'Koningskind', die gelyknamige eerste snit in die album, dra die boodskap oor dat almal vrygekoop is deur die bloed van Jesus, en dat ons almal Koningskinders is," sê sy in die verklaring.
Die album bestaan uit 18 liedjies waarvan sy altesaam nege self geskryf het.
"Dit bly darem maar steeds 'n lekker gevoel om – ná soveel maande se harde werk – dít [die album] te kan vashou. Ek is só dankbaar en geseënd," het sy op sosiale media laat hoor.
Koningskind word einde vandeesmaand uitgereik en 'n musiekvideo van die eerste enkelsnitte volg kort op dié vrystelling se hakke.
Vir meer inligting besoek Juanita du Plessis se Facebook-blad.
Koop Juanita du Plessis se splinternuwe CD Koningskind in Die Koöperasie, Maroela Media se aanlynwinkel.
Baie geluk Juanita dit was omtrent tyd vir nuwe geestelike album.
Mag die album nuwe hoogtes bereik!!!
Goeie tye Juanita! Sien meer uit om Franja se loopbaan te volg, sy gaan nog groot dinge bereik, indien sy nie haar ma verby steek nie, en dan is sy nog so n sagte mens en sag op die oog:)
Skinny jeans en kaal skouer. Kyk die teruglê houding, sit nie eers ordentlik nie. Bietjie seksueel uitlokkend vir 'n geestelike album. Of is dit net die sensuele wat verkoop en populêr is? Ek sien dit in die kerk ook. Bra strêps wat wys en stywe jeans, gekleurde hare en dik grimering. Mense het geen respek meer vir God nie.
Bessie – kyk mooi daar is niks fout met haar kleredrag nie !!!!!!
Bra steek ut nie – dit gaan oor jou verhouding met die Here en nie oor jou kleredrag nie – as jy die dag jou assem uitblaas dan gaan jy sonder daai klere – as jy mense sien wat nie reg aantrek in die kerk (jou kerk nie) is dit jou plig om met hulle te praat, met Liefde soos die woord ons leer
Snaaks ek sien nie kaal skouer nie net 'n wit driekwart mou bloesie/truitjie. Jy sing baie mooi Juanita